
ՈՐՈՇՈՒՄ
	3 հոկտեմբերի 2024 թվականի
	թիվ 112
	քաղ. Մոսկվա

Եվրասիական տնտեսական հանձնաժողովի կոլեգիայի 2024 թվականի ապրիլի 23-ի թիվ 41 որոշման մեջ փոփոխություններ կատարելու մասին

Եվրասիական տնտեսական միության մաքսային օրենսգրքի 398-րդ հոդվածի 2-րդ կետին համապատասխան՝ Եվրասիական տնտեսական հանձնաժողովի կոլեգիան որոշեց.
1. 	«Մաքսային գործի բնագավառում գործունեություն իրականացնող անձանց ընդհանուր ռեեստրների ձեւավորման եւ վարման կարգերի մասին» Եվրասիական տնտեսական հանձնաժողովի 2024 թվականի ապրիլի 23-ի թիվ 41 որոշման մեջ կատարել փոփոխություններ՝ համաձայն հավելվածի:
2. 	Խնդրանքով դիմել Եվրասիական տնտեսական միության անդամ պետություններին՝ ապահովել մաքսային մարմինների կողմից Եվրասիական տնտեսական հանձնաժողով էլեկտրոնային առեւտրի օպերատորների ռեեստրների ներկայացումը սույն որոշումն ուժի մեջ մտնելու օրվանից 10 օրացուցային օրվանից ոչ ուշ՝ Եվրասիական տնտեսական միության պաշտոնական էլեկտրոնային կայքում էլեկտրոնային առեւտրի օպերատորների ընդհանուր ռեեստրի նախնական տեղադրման համար։
3. 	Սույն որոշումն ուժի մեջ է մտնում դրա պաշտոնական հրապարակման օրվանից 30 օրացուցային օրը լրանալուց հետո, բայց ոչ շուտ, քան 2023 թվականի դեկտեմբերի 25-ին ստորագրված՝ ««Եվրասիական տնտեսական միության մասին» 2017 թվականի ապրիլի 11-ի պայմանագրում փոփոխություններ կատարելու մասին» արձանագրությունն ուժի մեջ մտնելու օրվանից։

	Եվրասիական տնտեսական հանձնաժողովի կոլեգիայի նախագահ՝
	
	Բ. Սագինտաեւ






ՀԱՎԵԼՎԱԾ
Եվրասիական տնտեսական հանձնաժողովի կոլեգիայի 
2024 թվականի հոկտեմբերի 3-ի թիվ 112 որոշման 

ՓՈՓՈԽՈՒԹՅՈՒՆՆԵՐ
Եվրասիական տնտեսական հանձնաժողովի կոլեգիայի 2024 թվականի ապրիլի 23-ի թիվ 41 որոշման մեջ կատարվող

1. 	1-ին կետը լրացնել հետեւյալ բովանդակությամբ պարբերությամբ.
«Էլեկտրոնային առեւտրի օպերատորների ընդհանուր ռեեստրի ձեւավորման եւ վարման կարգը։»։
2. 	Լրացնել հետեւյալ բովանդակությամբ Էլեկտրոնային առեւտրի օպերատորների ընդհանուր ռեեստրի ձեւավորման եւ վարման կարգ.

«ՀԱՍՏԱՏՎԱԾ Է
Եվրասիական տնտեսական հանձնաժողովի կոլեգիայի 
2024 թվականի ապրիլի 23-ի թիվ 41 որոշմամբ
[bookmark: bookmark2]
ԿԱՐԳ
[bookmark: bookmark3]էլեկտրոնային առեւտրի օպերատորների ընդհանուր ռեեստրի ձեւավորման եւ վարման
1. 	Էլեկտրոնային առեւտրի օպերատորների ընդհանուր ռեեստրը (այսուհետ՝ ընդհանուր ռեեստր) էլեկտրոնային առեւտրի օպերատորների մասին տեղեկություններ պարունակող ընդհանուր տեղեկատվական ռեսուրս է, որի ձեւավորումն ու վարումն իրականացվում են Եվրասիական տնտեսական հանձնաժողովի (այսուհետ՝ Հանձնաժողով) կողմից՝ Եվրասիական տնտեսական միության (այսուհետ՝ Միություն) ինտեգրված տեղեկատվական համակարգի միջոցների օգտագործմամբ Միության անդամ պետությունների մաքսային մարմինների եւ Հանձնաժողովի միջեւ (այսուհետ համապատասխանաբար՝ մաքսային մարմիններ, անդամ պետություններ) տեղեկատվական փոխգործակցության հիման վրա եւ ենթակա են տեղադրման միության պաշտոնական կայքում ոչ պակաս, քան ամիսը 1 անգամ։
2. 	Ընդհանուր ռեեստրի ձեւավորումը եւ վարումը, հավելվածի ձեւին համապատասխան, ներառում են անդամ պետությունների էլեկտրոնային առեւտրի օպերատորների ռեեստրների ստացումը, այդ ռեեստրներում պահվող տեղեկությունների համակարգումը եւ պահպանումը, ինչպես նաեւ անդամ պետությունների էլեկտրոնային առեւտրի օպերատորների ստացված ռեեստրների հիման վրա ընդհանուր ռեեստրի արդիականացումը։
3. 	Ընդհանուր ռեեստրի ձեւավորման համար անդամ պետությունների էլեկտրոնային առեւտրի օպերատորների ռեեստրների ներկայացումն իրականացվում է մաքսային մարմինների կողմից։
4. 	Մաքսային մարմինները Հանձնաժողով են ուղարկում անդամ պետությունների էլեկտրոնային առեւտրի օպերատորների ռեեստրներն ոչ ուշ, քան դրանցում փոփոխություն կատարելու օրվանից 5 աշխատանքային օրվա ընթացքում (ռեեստրում իրավաբանական անձի ներառում կամ հեռացում, իրավաբանական անձի վերաբերյալ տեղեկությունների փոփոխություն, այդ թվում՝ մաքսային գործի ոլորտում իրավաբանական անձի գործունեության դադարեցում (վերսկսում), ռեեստրից իրավաբանական անձին հեռացնելու մասին որոշման չեղարկում) պաշտոնական գրությամբ՝ կցելով ռեեստրները *.doc կամ *.xlsx ձեւաչափով, ինչպես նաեւ Հանձնաժողովի՝ cis@eecommission.org եւ info@eecommission.org էլեկտրոնային փոստի հասցեներին։

5. 	Սույն կարգի 4-րդ կետին համապատասխան ներկայացված՝ անդամ պետությունների էլեկտրոնային առեւտրի օպերատորների ռեեստրների հիման վրա Հանձնաժողովն արդիականացնում է էլեկտրոնային առեւտրի օպերատորների ընդհանուր ռեեստրը եւ ապահովում է դրա տեղադրումը Միության պաշտոնական կայքում ոչ ուշ, քան այդ ռեեստրներն ստանալու օրվանից 1 աշխատանքային օրվա ընթացքում։



ՀԱՎԵԼՎԱԾ 
Էլեկտրոնային առեւտրի օպերատորների ընդհանուր ռեեստրի ձեւավորման եւ վարման կարգի
(ձեւ)
[bookmark: bookmark4]ԸՆԴՀԱՆՈՒՐ ՌԵԵՍՏՐ 
էլեկտրոնային առեւտրի օպերատորների
	Եվրասիական տնտեսական միության այն անդամ պետությունը, որի մաքսային մարմնի կողմից տրամադրվել է իրավաբանական անձին ռեեստրում ընդգրկելը հաստատող փաստաթուղթ
	Ռեեստրում գրանցման համարը կամ իրավաբանական անձին ռեեստրում ընդգրկելը հաստատող փաստաթղթի համարը
	Իավաբանական անձին ռեեստրում ընդգրկելու ամսաթիվը
	Այն մաքսային մարմինը, որի գործունեության տարածաշրջանում են գտնվում էլեկտրոնային առեւտրի ապրանքների ժամանակավոր պահպանման եւ (կամ) «մաքսային պահեստ» մաքսային ընթացակարգով ձեւակերպված՝ էլեկտրոնային առեւտրի ապրանքների պահպանման համար նախատեսված շինությունները, տարածքները (տարածքների մասերը) եւ (կամ) բաց հրապարակները (բաց հրապարակների մասերը)
	Էլեկտրոնային առեւտրի օպերատորի ամբողջական անվանումը
	Էլեկտրոնային առեւտրի օպերատորի գտնվելու վայրը, փոստային հասցեն, հեռախոսահամարը, կայքը ինտերնետ ցանցում, էլեկտրոնային փոստի հասցեն
	Էլեկտրոնային առեւտրի օպերատորի հարկային համարը (ՀՎՀՀ, ՎՀՀ, ԲՆՀ, ՀՎՆՀ (ՆԱՀ), ՀՎՆՀ)
	 Էլեկտրոնային առեւտրի ապրանքների ժամանակավոր պահպանման եւ (կամ) «մաքսային պահեստ» մաքսային ընթացակարգով ձեւակերպված՝ էլեկտրոնային առեւտրի ապրանքների պահպանման համար նախատեսված շինությունների, տարածքների (տարածքների մասերի) եւ (կամ) բաց հրապարակների (բաց հրապարակների մասերի) գտնվելու վայրը եւ մակերեսը (մ2)
	Էլեկտրոնային առեւտրի օպերատորի գործունեության ոլորտի սահմանափակումները (մաքսային գործառնություններ՝ ֆիզիկական անձանց կողմից ձեռք բերված էլեկտրոնային առեւտրի ապրանքների կամ ֆիզիկական անձանց կողմից իրացման համար նախատեսված էլեկտրոնային առեւտրի ապրանքների մասով)։

	Ծանոթագրություն.
	7-րդ սյունակում նշվում են՝
Հայաստանի Հանրապետության համար՝ հարկ վճարողի հաշվառման համարը (ՀՎՀՀ).
Բելառուսի Հանրապետության համար՝ վճարողի հաշվառման համարը (ՎՀՀ). 
Ղազախստանի Հանրապետության համար՝ բիզնես նույնականացման համարը (ԲՆՀ).
Ղրղզստանի Հանրապետության համար՝ հարկ վճարողի նույնականացման հարկային համարը (ՀՎՆՀՀ) կամ անձնական նույնականացման համարը (ԱՆՀ).
Ռուսաստանի Դաշնության համար՝ հարկ վճարողի նույնականացման համարը (ՀՎՆՀ)։»։

